钦定古今图书集成/明伦汇编/官常典/第660卷 > 《淇上别刘少府子英》前人
## 钦定古今图书集成/明伦汇编/官常典/第660卷 > 《淇上别刘少府子英》前人

近来住淇上，萧条惟空林。又非耕种时，闲散多自任。
伊君独知我，驱马欲招寻。千里忽携手，十年同苦心。
求仁见交态，于道喜甘临。逸思乃天纵，微才应陆沈。
飘然归故乡，不复问离襟。南登黎阳渡，莽苍寒云阴。
桑叶原上起，河凌山下深。途穷更远别，相对益悲吟。